En kampagne fra Ateistisk Selskab med komiker/politiker Anders Stjernholm i spidsen opfordrer i disse dage danskerne til at melde sig ud af folkekirken. Hvis man lægger følelserne til side og betragter kirkeskatten som et slags åndeligt Netflix, hvad får man så for pengene? Og hvad mister man?

Her kan du se de tørre fakta, se hvad du kan spare, og læse salgsargumenterne fra en sognepræst fra Østerbro.

Man bliver meldt ind i folkekirken automatisk, når man bliver døbt. Ønsker man at opsige medlemskabet, kan det gøres til enhver tid ved at skrive til den lokale præst i sognet. Her kan man også melde sig ind, hvis man senere fortryder. Find nærmeste præst på sogn.dk